સુરત :તાજેતરમાં જ સુરત હવાઈમથકને કસ્ટમ નોટીફાઈડ જાહેર કર્યા બાદ શહેરની પ્રથમ આંતરરાષ્ટ્રીય એરકનેક્ટીવીટીનો માર્ગ મોકળો બન્યો છે. સુરત શહેરને દેશનાં બીજા શહેરો સાથે જોડતી રોજની રર ફ્લાઈટ સુરત એરપોર્ટ પરથી ઊડે છે. હવે આગામી મહિનાથી સુરતને વધુ એક ખાનગી એરલાઈન્સની મુસાફરીનો લાભ મળશે. ઈન્ડીગો એરલાઈન્સે આગામી ઓગષ્ટમાં સુરત શહેરને દેશનાં સાત શહેરો સાથે જોડતી એરકનેક્ટીવીટી શરુ કરવાની જાહેરાત કરી છે.